經數: 二八一三

經名＞大乘起信論略述卷上

頁數: 一一○一

上	欄

言能現者. 第三現識見心. 復能現諸境故. 能

取境界者. 第四智識. 能取現識所現境故. 起

念相續者. 第五相續識. 於境起執不斷絶故.

然此五義次第轉成. 依止此義而生意識. 故

說此五名之爲意. 而彼意識非所依. 故但名

爲識. 故不名意

論. 此意復有五種名  述曰. 次下第二廣顯

轉相. 於中有三. 初擧數總標. 次別釋其相. 後

顯其功能. 此初也

論. 云何爲五至不覺心動故 述曰. 下釋五

意卽分爲五. 此初也. 無明力者擧所依緣也.

明心不自起. 起必有緣. 不覺心動者. 正明起

相釋其業義. 謂起動義是業義故

論. 二者名爲至能見相故  述曰. 依於動心

者擧所依緣也. 能見相者釋轉識義. 依前業

識之動轉成能見之相. 故名轉識. 轉識有二.

此在本識依境轉者在事識故

論. 三者名至常在前故 述曰. 此文有三. 謂

法喩合. 所謂能現一切境者. 此擧法也. 依前

轉識能見之相起此現識能現之功現一切

境. 謂此心體與無明合熏習力故現於種種

無邊境界. 能云故現一切境也. 猶如明鏡現

色像者. 是擧喩也. 如鏡因質現種種像. 心因

無明不平等熏現種種境. 已下法合. 隨其五

塵對至則現無前後者. 此正合前喩對. 謂業

惑心爲惑業所熏對故便現五塵. 非待作意

前後起也. 理實此識現一切境. 而此唯言現

五塵者. 且擧粗顯以合鏡中現色喩. 故以一

切時任運起者. 簡異六識. 六識間斷多不現

中	欄

起. 非一切時任運起故. 常在前者簡異末那.

末那非是諸識之本. 不常在諸識前起故

論. 四者名爲至染淨法故  述曰. 是事識中

細分法執. 不了現識所現境界. 離心無有. 而

起染淨微細分別. 故言智也

論. 五者名爲至不斷故  述曰. 此亦事識細

分之位. 此細事識法執相應無有斷絶. 執無

斷故名相續識

論. 住持過去至不覺妄慮  述曰. 下顯功能.

文中二節. 初顯前三本識功能. 由業轉現黎

耶識故. 攝藏諸法善惡業種. 能住持過去生

善惡之業. 令其不失. 此明本識能持種子. 由

攝業種令不失故. 隨善惡種生善惡果故. 能

成熟現在未來苦樂等報無差違也. 此明本

識能起現行. 如是三世因果不失功由本識.

是故說是本識功能. 能令現在已經事下後

顯二事識功能. 由彼事識法執分別故能念

慮三世之事. 故言不覺妄慮等也

論. 是故三世至六塵境界  述曰. 上來廣顯

意轉之相. 次下結明依心之義. 於中有二. 先

正結屬心. 後釋疑廣辨. 此初也. 文中二節. 三

界虛僞唯心作者. 此順結三界也. 言是故者.

是前一心隨無明動作五種意. 五種識等依

心成故. 而此五意總攝三界. 故說三界唯一

心轉. 此心隨熏. 相有體無名虛. 體無似有名

僞. 虛僞之相雖有種種. 然究其因唯心所

作. 故云佛子三界唯心. 離心已下反結. 六塵

離彼現識卽無六塵. 反驗六塵唯是一心. 故

云離心無六塵也

下	欄

論. 此義云何  述曰. 次下釋疑. 於中有三.

初問. 次答. 後結. 此初也. 現有塵境異心可

見. 能取所取了然差別. 如何可言三界六塵

皆心所作. 此唯心者義云何耶

論. 以一切法至無相可得  述曰. 此答也. 文

有七句. 總分三節. 卽初三句正答前問. 顯境

唯心. 以一切境皆是此心. 隨熏所起更無異

體. 而見異者. 但是由汝妄念而生. 實無能見

所見二相. 故云一切皆從心起妄念而生. 復

有疑云. 念不孤起. 託境方生. 旣無異境何所

分別. 故次二句釋此疑云. 一切分別但取自

心. 非外分別. 如依於面自見面像. 夢中所見

自見其心. 妄情不了謂有所見. 故云分別卽

分別自心. 復有疑云. 若謂分別. 分別自心. 是

亦名爲能見所見. 何故前言無有二相. 故後

二句釋此疑云. 爲遮執境說見自心. 實非以

心而見心也. 如彼指刀不自指割肉心不起

何有見乎. 以本眞心無見相故. 故言心不見

心無相可得

論. 當知世間至而得住持  述曰. 次下總結.

於中有三. 初顯依妄有境. 次顯境體亦無. 後

結釋所以. 此初也. 言無明者. 根本無明. 言妄

心者. 卽業轉現諸妄心也. 世間境界伏此而

成. 依妄心住不失自體. 故言境界依於妄心

得住持等

論. 是故一切至唯心虛妄  述曰. 此顯境體

亦無也. 如鏡中像無實體故鏡外鏡內皆不

可得. 境但是心虛妄現故心外心內無體可

得

經數: 二八一三

經名＞大乘起信論略述卷上

頁數: 一一○二

上	欄

論. 以心生至種種法滅故  述曰. 此結釋所

以也. 謂有問言. 何故境界依心而住唯心虛

妄所顯現耶. 釋所以云. 以無明力不覺心動

乃至能現一切境等. 故言心生種種法生. 此

卽妄動而言生也. 若彼無明妄心滅者境界

隨滅. 境界滅故諸分別識皆滅無餘. 故言心

滅種種法滅. 此卽心源還靜故云滅也. 旣

說此心雖於不覺妄諸法. 卽驗諸法唯心無

體

論. 復次至卽此相續識  述曰. 上明意轉. 次

下第三顯意識轉. 於中有二. 初標. 後釋. 此

初也. 明此生起雖粗細殊. 同是一識更無別

體. 故卽指前第五識相故言卽此相續識也.

但前就於細分別法執相應. 依前義門則說

爲意. 此中約其能起見愛粗惑相應. 從前起

門說名意識. 意之意識故依主釋也

論. 依諸凡夫取著轉深  述曰. 次下別釋. 於

中有五. 一約人辨粗. 二出其粗體. 三明執所

緣. 四暇立其名. 五明識所依. 此初也. 簡非二

乘所起意識. 以前智識及相續識通在二乘

地前所起故. 今約凡顯其粗也. 以彼凡夫無

對治故. 追著妄境轉極粗顯故言取著轉深

也

論. 計我我所種種妄執  述曰. 此出粗體非

直心外計境爲粗. 亦復於身而計爲我. 於諸

塵境計爲我所. 乃至能起六十二見種種妄

執

論. 隨事攀緣分別六塵   述曰. 此明執所緣

也. 謂但緣於倒境之事不了正理故皆名爲

中	欄

隨事攀緣. 隨事者何. 所謂分別六塵境也

論. 名爲意識至分別事識  述曰. 此暇立其

名也. 名意識者. 旣緣六塵. 應名六識. 而今就

其一意識義故. 不別出眼等五識. 但名意識.

故涅槃云. 譬如一識分別說六. 卽此意識依

於六根別取六塵故云分離. 又能分別去來

內外種種事相故復說名分別事識

論. 此識依見至增長義故  述曰. 此明識所

依見. 謂五見. 卽見道斷所有分別發業煩惱.

發業惑中見最强故. 擧此名攝分別貪等. 卽

五住中見一處住地. 愛謂三界修道所斷所

有俱生潤生煩惱. 潤生惑中愛最强故. 擧此

亦攝俱生癡等. 卽五住中欲色有愛三住地

也. 以此見修二種煩惱熏於本識令其起此

分別事識. 故云此識依見愛煩惱所增長也

論. 依無明熏至唯佛窮了  述曰. 上明生滅

依因緣義. 次下重顯所依因緣體相. 於中有

二. 先標歎甚深. 復廣緣起差別之義. 初中亦

二. 先標歎甚深. 後釋甚深所以. 此初也. 無

明熏習所起識者. 此句總標緣起體也. 卽本

識心是緣起體. 爲無明熏起諸妄識. 是故總

名無明熏習所起識也. 非凡夫能知等者. 此

凡小絶分凡夫學信. 具彼五住二障□故而

不能知. 二乘雖得我空. 智慧障□故亦不能

覺. 謂依菩薩已下. 菩薩分知. 謂依菩薩從其

初住正定信位而發意. 言比觀觀察. 若至地

上分分證知. 彼眞如依無明熏成諸妄識. 以

諸菩薩無明住地未斷盡故. 業識未已. 縱至

第十究竟地中亦未盡知緣起之理. 唯佛窮

下	欄

了者. 明佛能知. 無明住地永斷盡故. 覺道圓

明故. 能盡知一心緣起

論. 何以故至唯佛能知  述曰. 此釋甚深所

以也. 文中徵釋. 徵之意者. 緣起妙理貫通

凡聖. 而今說見唯果人者何以故也. 答中三

節. 是心從本已來等者. 此明卽淨而常染. 雖

有染心常不變者. 此顯卽染而常淨. 是故此

義唯佛能知者. 結成難測. 初中三句. 言是心

者. 卽是本覺緣起心也. 從本已來自性淨者.

自體本來無有染故. 此句總顯緣起之因體

也. 而有無明者. 卽依心體有此無明. 此句顯

其緣起之緣由也. 爲無明所染有染心者. 心

體爲此無明所染. 而淨心體有其染心. 此句

自顯緣起相也. 雖有染心而常不變者. 此性

淨心雖復所染. 常有染心而常不失本淨心

性. 由此染淨緣起之理唯佛能知

論. 所謂心體至名爲不變  述曰. 上歎緣起

甚深竟. 次下廣顯緣起差別. 於中有二. 初顯

緣起體相. 後重料簡. 初中有三. 初釋心體不

變之義. 次顯無明緣起之由. 後顯緣起染心

之相. 此初也. 是釋上言雖有染心而常□不

變之言. 以此一心性常明潔無分別故常不

變. 非能所念染故以無念名不變也

論. 以不達一法至名爲無明  述曰. 此顯無

明緣起之由. 是釋上言而有無明之義句也.

以有不達無念. 法界不相應. 心爲諸染源故

名無明. 法界無念故名爲一迷. 而起念故云

不達. 此最微細未有能所主數差別卽心之

惑. 名不相應. 此正應言不相應心. 非謂與心

經數: 二八一三

經名＞大乘起信論略述卷上

頁數: 一一○三

上	欄

不相應也. 唯此能爲諸染之源. 更無細染能

爲此本. 是故名爲忽然念起. 非約時節以明

忽起. 此無明起無初時故

論. 染心者有六種  述曰. 次顯染心緣起之

相. 於中有二. 初總標. 後別釋. 此初也. 此卽

釋上無明所染有染心句. 前文所言無明所

染有其染心. 此染心者有其六種. 然其六染

卽上意識及五種意. 前明依因緣起義故. 從

細至粗而說次第. 今欲兼辨治斷義故. 從粗

至細次第而明. 故初第一執相應染. 第六根

本業不相應染也

論. 云何爲六至遠離故  述曰. 次下別釋. 別

釋六染. 卽分爲六. 此中第一執相應染. 卽上

意識我我所等粗執俱起名執相應分. 塵汚

淨心名之爲染. 此及下二相應之義如下所

明. 若二乘人至無學位見修煩惱究竟離故

能離此染. 菩薩入住信相成就無有退失. 名

信相應. 此位菩薩得人空門. 見愛煩惱不得

現行故云遠離. 非離隨眠. 種未亡故

論. 二者不斷至究竟離故  述曰. 此言不斷

相應染者. 卽五意中名相續識. 法執相續名

爲不斷塵汚淨心故名爲染. 初住已上三賢

菩薩修學唯識. 尋思實智諸方便觀漸伏如

是法執分別. 若得初地無漏淨心. 證三無性

遍滿眞如. 法執分別種現俱亡故. 淨心地究

竟離故

論. 三者分別至究竟離故  述曰. 卽五意中

名爲智識. 念慮染淨名分別智. 汚淨心故名

之爲染. 從第二地至第六地入觀緣理離分

中	欄

別時分分能除故云漸離. 若至七地長時入

觀故. 此法執永不現行. 名究竟離. 具戒地者.

卽第二地. 此地具足三聚戒故. 無相方便卽

第七地. 常作意住無相觀故

論. 四者現色至能離故  述曰. 卽五意中第

三現識動心現境名爲現色. 能汚淨心名之

爲染. 此及下二不相應義如下所明. 八地能

得相應自在色性隨心名色自在. 能證相應

自在眞如現色境用從眞而起. 無明妄境從

此永離. 故說現染此地能離

論. 五者能見至能故  述曰. 此五意中第二

轉識依於動心轉成能見汚淨心. 故名能見

染. 至第九地得無□智善知衆生心行稠林

自他無□名心自在. 無明□心永不現行. 故

云能離

論. 六者根本至能離故  述曰. 卽五意中第

一業識依本無明而心起動爲餘念本名根本

業. 能汚淨心亦名爲染. 依於第十菩薩盡地

發金剛定斷細念習得入佛地. 細念都盡其

心常住. 故言依菩薩盡地等

論. 不了一法至究竟離故  述曰. 上顯緣起

體相義竟. 下重料簡. 於中有三. 初辨上無明

約治料簡. 二釋上相應不相應義. 三顯染無

明成二□義. 此初也. 欲顯無明粗細之相故

重約治而爲料簡. 謂前所言不了一法無明

義者. 有粗有細. 謂分別細謂俱生. 俱生復有

十種粗細. 合前分1別爲十一種. 卽餘處說十

一種障. 寧知如是粗細差別. 以起治道有差

別故. 謂三賢位能起比觀但能折伏分別現

下	欄

行. 故言信相應地觀察學斷. 若入初地斷分

別種. 從此已上地地各斷俱生一品. 故言入

淨心地隨分得離. 若至佛地粗細現種一切

無餘. 名究竟離

論. 言相應義至緣相同故  述曰. 次釋相應

不相應義. 由是於中分之爲二. 此卽初釋相

應義也. 謂前三染名相應者. 謂事識而有相

應心王心所三等義故. 心念法異依染淨差

別者. 此顯體等心. 謂心王念法心所王數不

同故名爲異. 謂依染淨差別境故有此心及

念法異也. 心及念法各有一體. 故成相應. 知

相同者. 是知等義. 依前染淨差別境上. 心王

知染. 則貪嗔等諸染心所同王知染. 心王

知淨. 卽有信等諸淨心所同王知淨. 以同知

故名爲相應. 緣相同者. 是緣等義. 心王緣彼

染淨境時. 染淨心所與王同緣. 同緣故亦名

相應

論. 不相應義至緣相故  述曰. 謂後三染名

不相應者. 謂是本識微細動心與彼不覺未

別異故. 若至事識動心相粗與不覺異. 動心

爲王. 不覺爲所. 卽此動心相猶細故. 與彼不

覺旣常無異. 何有王數之差別耶. 故言卽心

不覺常無別異. 此卽顯無體等義也. 旣無體

等王數之別. 何有同知同緣之義. 故言不同

知相緣相. 此卽顯無知等緣等. □前相應顯

不相應義也

論. 又染心者至業智故  述曰. 次下第三釋

二□義. 於中有二. 初直顯二□. 後徵釋所由.

此初也. 文中惑智言染心者. 六種染心能障

經數: 二八一三

經名＞大乘起信論略述卷上

頁數: 一一○四

上	欄

眞如根本智者. 顯其□義. 照寂妙惠如理之

智名眞如根本智. 能照眞如根本理故. 是依

主釋. 六種染心煩勞惱動障此寂靜故. 說染

心名煩惱□. 煩惱卽□. 持業釋也. 言無明者.

根本無明. 障業智者. 顯其□義. 謂卽後得

如量之智能隨世間起. 自然業智有世間自

然業故. 故名世間自然業. 有財釋也. 無明昏

迷無所了達. 違此智用名爲智□. 智之□故

依主釋也

論. 此義云何至種種知故  述曰. 此徵釋所

由也. 文中徵釋. 徵之意者. 旣此無明動淨心

體成於染心. 則無明是細應障理智. 染心是

粗應障量智. 而此別顯能障法者義云何耶.

答中文二. 先惑. 後智. 以依染心能見能現能

取境者. 卽轉現智三種染心. 於六染中隨擧

三種顯其能所不平等相. 違平等性者. 釋成

□義. 以此染心能所差別乖根本智能所平

等. 所以障於眞如理智故說染心名煩惱□.

下釋智□. 以一切法常靜無有起者. 是擧無

明所迷法性. 無明不覺妄與法違者. 正顯無

明違於法性故. 不能得隨順世間種種知者.

由乖靜法心境生故. 便取□境□見拘心故.

不能得發如量智. 稱如量境. 隨順世間種種

知也. 故說無明名爲智□

論. 復次分別至有二種  述曰. 上釋生滅因

緣義竟. 次下第二明生滅相. 於中有三. 初擧

數總標. 次列名略顯. 後廣顯其相. 此初也.

所言分別生滅相者. 卽是辨明立義分中是

心生滅相也

中	欄

論. 云何爲二至不相應故  述曰. 此列名擧

辨也. 所言粗者. 卽前三染有心心所法粗顯

相故. 與心相應者. 釋粗義也. 謂有境界及有

心所與此三種心相應故. 所言細者. 卽後三

染無心心所粗顯相故. 與心不相應者. 釋細

義也. 謂彼心所及諸境界與三細心不相應

故

論. 粗中之粗至是佛境界  述曰. 次下辨相

於中有二. 初約人對辨. 後辨相所依. 此初

也. 前三染心是事識故俱名爲粗. 於中初執

相應染. 是我執故復更爲粗. 三賢內凡得無

我智能覺此染故. 言粗中之粗凡夫境也. 謂

不斷染分別智染是法執故. 染中稍細故. 說

此二粗中之細. 其後三染是本識故. 俱名爲

細. 於中初二能見能現. 有能所故. 對後業相

故. 得名粗. 始從初住修唯識觀. 乃至十地無

分別智. 能覺如是四種染相. 故言粗中之細

細中之粗菩薩境界. 第六根本業不相應染

能所不分行相微細. 於三細中復名爲細. 唯

有如來方能覺了. 故言細中復細是佛境

論. 此二種生滅至境界義故  述曰. 次辨相

所依. 於中有二. 初順辨生緣. 後逆顯滅義. 此

初也. 文中二義. 先明通緣. 後顯別因. 通而言

之. 粗細二識皆依無明住地而起. 以本無明

熏於眞如起二細相. 無明復熏此三細相轉

起三粗. 故二生滅皆依無明熏習有也. 別而

言之. 依無明因故生三細相. 依境界緣起六

粗相故. 云依因者不覺義故等. 此中文闕各

擧一因具義而說. 粗細二識各具二因. 卽是

下	欄

二種生滅因緣. 如前已明. 此無煩擧. 是釋

經言不思議熏及不思議變. 是現識因無始

妄想. 及六塵境界是事識因. 以義釋經准可

知也

論. 若因滅至相應心滅  述曰. 次下逆顯滅

義. 於中有二. 初正辨. 後釋疑. 此初也滅有

二義. 先通. 後別. 言通滅者. 謂得對治無明滅

時. 無明所起現識境界亦復隨滅. 故言因滅

卽緣滅. 別顯滅者. 以三細滅識親依無明因

生. 無明滅時亦復隨滅. 故云因滅故不相應

心滅. 其三粗識親依境界緣生. 故境界滅時

亦復隨滅. 故言緣滅故相應心滅. 此依始終

起盡道理以明二種生滅之義. 非約刹那生

滅義也

論. 問曰若心至說究竟滅  述曰. 次下釋疑.

先問. 後答. 此初也. 謂聞前說境界滅故相應

心滅. 卽謂相應心體亦滅. 故作難云. 若境滅

時相應心體亦隨滅者. 心體旣滅. 業轉現三

且未合盡. 依何相續. 故言若心滅者云何相

續. 若謂心體不滅盡故令無明相得相續者.

心不滅故彼無明相應常相續. 云何治道說

究竟滅

論. 答曰所言至非心體滅  述曰. 下答有三.

謂法喩合. 此初也. 謂前所言境界滅時相應

心滅者. 妄境滅故但是事識粗心相滅. 非謂

事識眞心體滅. 無明旣非眞心. 自體得對治

時無明滅. 故彼不相應三細心相得究竟滅.

而亦非是眞心體滅. 此卽略答前二問也

論. 如風依水至非是水滅  述曰. 此擧喩也.

經數: 二八一三

經名＞大乘起信論略述卷下

頁數: 一一○五

上	欄

文中四句. 答前二喩如風依水有動相者. 顯

妄依眞起. 若水滅等者. 顯眞滅妄隨. 以水不

滅等者. 顯眞存妄續. 以此三句答前問也. 唯

風滅故等者. 妄滅眞存. 答後問也

論. 無明亦爾至非心智滅  述曰. 此法合也.

無明亦爾依心體動者. 顯離於心不能自動.

若心體滅. 衆生斷絶. 無所依止者. 謂境滅時

心體滅者. 則無明風無所動故. 其業轉現衆

生斷絶無所依止. 以體不滅心得相續者. 以

境滅時體不滅故. 無明三細不相應心而得

相續. 良以無明滅故境界滅. 非境界滅故無

明滅. 由是義故. 境界滅時無明動心三細相

續. 此答初問. 顯其相應心滅義也. 唯癡滅故

心相隨滅非心智滅者. 以彼無明癡風盡時

業等動相亦隨滅盡. 非淨心體而亦隨滅. 是

答後問. 顯不相應心滅義也

大乘起信論略述卷上

寶應貳載玖月初於沙州龍興寺寫訖

1大乘起信論略述卷下

建康沙門曇曠撰

論. 復次有四種至起不斷絶  述曰. 生滅門

內大分有二. 於其第一生滅法中前來已明

染淨生滅. 顯前此識能攝法義. 次下辨其染

淨相資廣顯能生一切法義. 於中有四. 一略

標擧熏習之數. 二列染淨熏習之名. 三廣染

淨熏習之義. 四明二熏盡不盡義. 此初也染

中	欄

法不斷故有有漏六趣凡夫. 淨法不斷故有

無漏三乘聖者

論. 云何爲四至所謂六塵述曰. 此列染淨

熏習名也. 所言淨法名眞如者. 生滅門內

本覺眞如以體本來自性淨故內熏返染□治

淨故. 外熏應機成淨緣故. 一切染因名無明

者. 根本無明爲□細染因. 枝末無明爲六塵

染因故. 所言業識爲妄心者. 體非眞□眞中

本無. 爲彼無明妄熏起故. 所言六塵爲妄境

者. 從妄心體自妄現. 爲彼事識妄心取故. 然

四法中初一淨熏. 後三染熏. 彼□法自性差

別故具說三. 顯彼淨法體無別故總明一種

論. 熏習義者至則有香氣  述曰. 次下廣釋

熏習之義. 於中有二. 先總. 後別. □□亦二.

初喩. 後合. 此初也. 此中衣者. 互通喩於眞

如無明. 而言香者是通好惡. 隨應亦喩眞如

無明. 互爲能所熏成氣故

論. 此亦如是至卽有淨用  述曰. 此法合也.

文中復顯染淨熏義. 眞如無染無明熏故有

染相者. 以生滅門本覺眞如非定常一故. 爲

無明熏起染相. 妄熏無有返染用故. 但言染

相不言用也. 無明非淨眞如熏故有淨用者.

生滅門內本覺眞如內熏不覺. 令成厭心返

流順眞. 故言淨用. 良以一識含此二義更互

相熏遍生染淨. 故說無明熏眞如等

論. 云何熏習起染法不斷  述曰. 次下別明

熏習之相. 於中有二. 先染. 後淨. 染中亦二

先問. 後答. 此初也

論. 所謂以依至身心等苦  述曰. 下答有二.

下	欄

先略. 後廣. 此略也. 此中略明三熏習義. 所謂

以依眞如法故有無明者. 卽擧覆熏無明體

也. 無明妄法不能自立故. 說依眞有無明也.

以有無明染法因故卽熏習眞如者. 根本無

明覆熏義也. 以熏習故有妄心者. 卽依無明

熏動眞如有業識也. 此則略辨無明熏義. 以

有妄心乃至現妄境界者. 卽顯妄心習熏無

明增其不了令起轉識故. 言不覺念起及現

識. 故言現妄境界. 此則略明妄心熏義. 以

有妄境界染法緣故卽熏習妄心等者. 卽顯

境界資熏現識. 令其念著造種種業等者. 動

本識海彼六粗事識波浪令其念者. 卽六

粗中智相相續相. 此二皆是法執念故令其

著者. 卽執取相計名字相. 此二皆著我. 我

等故造種種業者. 依惑造業起業相也. 受於

一身心等苦者. 依業受果. 卽業繫苦相也. 此

卽略明境界熏義

論. 此妄境界至增長取熏習  述曰. 次下廣

釋廣前三義. 卽分爲三. 此卽先明境界熏習

廣前以有妄境界卽熏習妄心等也. 謂卽現

識所現境界有似實法實我相故. 還能資熏

現識妄心. 事識中法我念取故說境. 熏義有

二種. 由似法境熏習力故. 彼智相及相續相

卽事識中法執之念故. 云增長念熏習也. 由

似我境熏習力故. 執取相計名字相卽事識

中我見愛染煩惱取故. 故云增長取熏習也

論. 妄心熏習至業繫苦故  述曰. 此卽廣前

以有妄心卽熏習無明也. 妄心有二. 業識事

識故妄. 妄心熏義有二種. 業識妄心還能熏

經數: 二八一三

經名＞大乘起信論略述卷下

頁數: 一一○六

上	欄

習根本無明深迷無相能轉相. 現相相續成

其趣生諸苦體相. 彼三乘人雖出三界離其

事識分段粗苦. 由此根本報識在故. 猶愛變

易黎耶行苦. 故言能受阿羅漢等生滅苦故.

事識妄心熏習見愛枝末無明. 發動身口. 起

造諸業. 成起業相. 由業能招當來苦果. 受於

凡夫業繫苦相分段粗苦. 故言能受凡夫苦

等

論. 無明熏習至事識義故  述曰. 此卽廣前

以名無明熏眞義也. 以成此無明有二種異

故. 無明熏義有二種. 根本無明而能覆熏未

起眞如. 今成動念業轉現識本識妄心. 故云

根本熏習以能成就業識義等. 枝末無明又

更覆熏已起眞如成其事識. 故云所起見愛

熏習能成分別事識義也

論. 云何熏習起淨法不斷  述曰. 次明淨熏.

於中有二. 先問. 後答. 此初也

論. 所謂以依至樂心涅槃  述曰. 下答有二.

先略. 後廣. 略中又二. 先明眞熏. 後顯妄熏.

此初也. 謂有眞如熏無明者. 顯能熏眞以有

體相用大義故而能內外熏習無明. 以熏習

下明能. 謂卽眞如體相二大內熏因力用大

聞熏爲外緣力. 則令無明發淨妄心厭三界

苦心解脫樂. 眞本無有生死涅槃. 是故欣厭

是妄心也. 是眞如熏所起淨用

論. 以此妄以至熏習眞如  述曰. 次明妄熏.

於中有二. 初正明熏習後顯功能. 此初也. 謂

此妄心厭生死苦背無明動. 樂心涅槃向眞

靜故. 劫熏眞如趣於大乘. 自信已性等也

中	欄

論自信己性至不取不念  述曰. 下顯熏功

能. 於中有二. 先明因. 後顯果. 此初也. 文中

二節. 自信己性等者. 因信修解. 卽信己性

本無動念. 修離念法以爲正因. 以如實知下

因解修所. 順眞如無住妙. 所以爲助緣. 凡所

修行不見行相不望異果. 故云不取不念

論. 乃至久遠至境界隨滅  述曰. 次下明果.

於中有二. 初明滅惑. 後顯證理. 此初也. 由

前因中三無數劫久遠已來熏習力故. 眞用

極顯至此果位. 無明滅者. 根本無明盡也. 心

無起者. 妄心盡也. 境界滅者. 妄境無也

論. 以因緣俱至成自然業  述曰. 此顯證理

也. 因謂無明. 緣謂妄境. 心相謂卽粗細染

心. 此皆盡故心體轉依名得涅槃成自然業.

轉依有二. 一轉顯. 卽由了因心體顯故名得

涅槃. 二轉得. 卽由生因以用起故成自然業

論. 妄心熏習至速趣涅槃  述曰. 次下廣釋.

於中有二. 先明妄心熏. 後顯眞如熏. 此初

也. 眞熏無明依二妄心起能熏智故. 妄心熏

義有二種. 謂凡夫等依於事識起粗妄智. 厭

動欣寂. 不了諸法唯識熏. 故說厭心智名爲

事識. 此熏眞如增其勢力. 令凡夫等起隨事

行. 故言依凡夫等隨力所能也. 於法執相體

未覺故. 能熏之智猶淺薄故. 與所熏眞疏且

遠故. 不能速疾向涅槃道故. 漸趣向無上菩

提故. 依凡夫等厭心妄智說爲分別事識熏

習. 謂諸菩薩依於業識發唯識智了智唯識

離前事識粗執相. 故得意識名. 實非意識.

卽由此智深契如理劫熏眞如增其智力. 今

下	欄

諸菩薩發勇猛心起隨行離法我執證見本

識. 能熏之識深厚徹故. 與所熏眞觀且近故.

故能速證大般涅槃. 故依菩薩所起證智名

意熏習

論. 眞如熏習至用熏習 述曰. 顯眞. 於中有

二. 初標數列名. 後名廣辨. 此初也. 以此眞如

有三大故能熏無明. 自體相者. 內熏因. 用熏

習者. 爲緣內外別. 故體用分二. 同內熏故體

相爲一

論. 自體相熏習至境界之性  述曰. 自下辨

相. 於中有二. 先別釋. 後合明. 別中亦二. 先

明體相. 後顯用大. 初中亦二. 初正顯. 後除

疑. 正中又二. 先明熏習. 後顯功能. 此初也.

具無漏法名. 謂體大中具足無漏性功德故.

備有不思議業等. 爲有用大作境界因. 不思

議業者. 卽用大也. 作境界者. 謂顯用大能與

衆生作六根境界. 性者因也. 謂體大中非但

具足無漏法故而爲智因熏於衆生. 兼作用

大境界之因熏衆生

論. 依此二義至發心修行  述曰. 此顯功能

也. 依此本有境智因義常熏衆生. 以有熏力

故令妄心而得發心厭苦欣滅. 自信己性修

行諸行

論. 問曰至等入涅槃  述曰. 次入除疑. 先問.

後答. 此問也. 一切衆生悉有眞如等熏習者.

擧所難法. 云何有信無信等者. 擧違設妨. 有

信無信. 此擧凡位信心有無. 前後差別. 此擧

入位解行差別. 皆應一時等者. 正陳責難. 用

熏旣齊. 寧有差別. 旣有差別. 寧言等熏

經數: 二八一三

經名＞大乘起信論略述卷下

頁數: 一一○七

上	欄

論. 答曰至無明起差別  述曰下答有二. 初

約惑厚薄以明不等. 後約緣前後以明差別.

初中有二. 初正顯惑差別. 後結明不等. 此初

也. 文中三節. 初顯無明厚薄. 同眞如一者.

顯熏平等. 眞雖等熏而依眞有根本無明厚

薄不同. 致諸凡夫有信無信. 諸賢聖等有證

不證. 非由熏使之然也. 過□沙等上煩惱等

者. 次顯現行煩惱不等. 上煩惱者. 卽餘四住

現行煩惱以現起故名上煩惱. 我見愛染煩

惱等者. 此顯四住煩惱障種. 我見謂卽初一

住地. 愛染謂卽餘三住地. 此現種惑數過□

河沙. 皆因無明起成差別

論如是一切至如來能知故  述曰. 此結明

不等也. 此二煩惱皆依根本無明所起. 以本

無明有多差別如此惑性差別無量. 自非佛

智餘豈能知. 以此煩惱性差別故. 故令信等

前後差別

論. 又諸佛法至乃得成辨  述曰. 次下約緣

明其差別. 於有中三. 謂法喩合. 此初也. 然信

證等所有佛法若獨因不假外緣. 可如所責.

然今外價用熏爲內熏爲因方得成辨故. 信

證等致有前後. 非一時也

論. 如木中火至無是要  述曰. 此擧喩也

論. 衆生亦爾至則無是處  述曰. 次下法合.

於中有三. 初明闕緣. 次顯闕因. 後因緣. 具

此初也

論. 若雖有外緣至樂心涅槃  述曰. 此顯闕

因也. 謂有無明厚熏之染. 雖則本覺常起內

熏. 無明熏故而熏無力. 縱遇善友外緣之力.

中	欄

而亦不能令其得道

論. 若因緣具足至向涅槃道  述曰. 此顯因

緣具足也. 若因緣具足等者. 初顯具熏所謂

自有熏習力者. 惑業微薄因熏有力也. 又爲

佛等悲願護者. 感其外緣悲願熏也. 能起已

下. 後顯熏益. 起厭苦心修善根者. 自分行

也. 以修善根等者. 勝進行也. 旣値佛等示其

好醜. 三乘六度敎令捨惡而從善行爲說當

益. 令行心利. 讚其所行而令心喜. 旣由如是

示敎利喜. 乃能進趣向涅槃道

論. 用熏習者至外緣之力   述曰. 下明用熏.

於中有二. 初指事總標. 後約緣別顯. 此初也.

謂佛等菩薩所起作用大悲弘誓應現所起作

多方. 但預見聞無不蒙益故. 是衆生外緣之

力

論. 如是外緣至略說二種  述曰. 次約緣別

顯. 於中有三. 謂標列釋. 此初也

論. 云何爲二至平等緣  述曰. 此列名也. 厭

心所見多門化身名差別. 定心所見稱性報

身名平等. 隨彼境心得彼名故

論. 差別緣者若見若念  述曰. 次下辨相. 於

中有二. 先明差別緣. 後顯平等緣. 前中又二.

先總. 後別. 標總中又二. 初明感用因. 後正明

用相. 此初也. 言此人者. 機欲之人. 卽是凡小

差別之機. 佛菩薩者. 出外緣體. 謂從初位乃

至佛果爲彼凡小作別緣也. 初發意下明所

感緣時分齊也. 若見若念明行者心感用器

也. 謂見身形念其功德. 由此便能感勝用也

論. 或爲眷屬至無量行緣  述曰. 下明用. 於

下	欄

中有二. 初明別用. 後辨用之益. 此初也. 文中

二義. 前有五句開總成別. 欲令荷以恩慈. 示

爲眷屬慈愛故攝生. 欲令悅其供侍. 示爲給

使居卑以接物. 欲令慕其行義. 示爲朋友同

類以勸發. 欲令厭彼侵誣. 示爲怨家怖之以

入道. 欲令當成愛行故. 起四攝引之以令修.

乃至下攝別成總. 一切所作無量行緣皆爲

衆生外緣之力

論. 以起大悲至得初益故  述曰. 此辨用之

益也. 文易可解

論. 此緣有二種至遠得度故  述曰. 次下別

開. 於中有二. 先開近遠. 後開解行. 初也. 卽

爲根熟易可度者. 而作近緣. 爲根未熟難可

度者而作遠緣. 故說佛等普皆攝益

論. 是近遠二緣至受道緣   述曰. 此開解行

也. 謂前近遠二緣之中各開順行受道二緣

令其修習自分所. 故名增行緣. 增長行故. 令

其修習勝進行故名受道緣. 進上道故

論. 平等緣者至而現作業  述曰. 次顯平等

緣. 於中有二. 先明能作緣者. 後釋平等義. 此

初也. 言菩薩者. 謂初地上. 入地方證同體智

故. 皆願度者. 平等心也. 由此願度一切衆生.

自然等者. 常用應機任運熏習常無斷也. 以

同體等者. 由得衆生平等體故. 心滅他苦心

滅自苦. 如應見聞現作業用

論. 所謂衆生至見諸佛故  述曰. 此遣外疑

釋平等義. 謂外疑云. 若謂能現平等緣用. 何

故衆生見差別耶. 故此釋云. 謂平等緣應平

等機. 平等機者. 謂三賢上諸衆生等依三昧

經數: 二八一三

經名＞大乘起信論略述卷下

頁數: 一一○八

上	欄

力悉見諸佛. 身量平等無有彼此分齊之相.

故云平等見諸佛也

論. 此體用熏習至有二種  述曰. 上來別明

體用熏習. 次下合釋. 於中有二. 初標. 後釋.

此標也

論. 云何爲二至用相應故  述曰. 下釋有二.

初未相應. 後已相應. 凡夫等者. 約位擧人. 以

意意識熏習等者. 辨其行劣. 凡夫二乘意識

熏習. 新發意菩薩以意熏習. 雖是眞如所熏

起識. 猶有分別未契眞如. 故云依心力故而

修行也. 未得已下明未相應. 以未證得無分

別智. 未發顯法身. 未同佛體相應也. 故云未

得無分別心與體相應故. 以未證得後得智

故. 未同諸佛起應化身. 未與諸佛用相應也.

自在業者. 卽報化用. 言修行者. 卽後得智.

後智能起報化用. 故名自在業修業也

論. 二者已相應至滅無明故  述曰. 法身菩

薩擧位取人. 謂是地上諸菩薩也. 得無分別

心者. 正顯相應. 謂得如理正體智故名得此

心. 故便同佛體. 故與諸佛體相應也. 以得如

量後得智故能起化用. 故與諸佛智用相應

也. 唯依法力等者. 顯其行勝. 初地已上證眞

如法而起諸行. 唯依證智任運而修. 云依法

力自然修也. 以勝行熏習眞如. 眞如旣顯無

明滅也

論. 復次染法至盡於未來  述曰. 上已廣顯

染淨義. 自下第四顯染淨熏盡義. 於中有三.

初標擧其相. 次徵問所由. 後釋義所以. 此初

也. 染法謂卽本末不覺. 淨法謂卽本始二覺.

中	欄

雖皆無始. 而相熏習由常有斷無斷

論. 此義云何  述曰. 此徵問所以也. 此有二

意. 染淨之熏俱無始有. 何故染熏有盡淨熏

無斷耶. 染淨相因方成熏義. 若得佛已則無

染法. 如何可言淨法熏習則無斷耶

論. 以眞如法至故無有斷  述曰. 此釋義所

由也. 以眞如法常熏習故. 妄心卽滅者. 釋初

門也. 謂彼染熏達理所起無常法故. 故有滅

盡. 淨法之熏順理而生. 是常法故. 故無有

斷. 故言眞如常熏習等. 法身顯現等者. 答

後問也. 若未成佛. 法身未顯. 以體熏習有

染相故. 若已成佛. 法身顯現. 以用熏習有染

生故. 由此淨熏無有盡也

論. 復次眞如自體相者  述曰. 生滅門內有

二分中. 前來已釋生滅心法. 釋立義中是心

生滅因緣相竟. 次下明其所示之義. 釋立義

中能示摩訶演自體等義. 於中有二. 初合釋

體相二大. 後別釋用大之義. 初中亦二. 初總

標二大之名. 後別釋二大之義. 此初也. 以此

體相多凡位說與用別故. 二合說. 其用大者

約佛菩薩悲智而明. 是故別開. 故言眞如自

體相也

論. 一切凡夫至畢竟常□  述曰. 次下別釋

二大之義. 於中二大卽分爲二. 此體大也. 人

雖就位以分優劣. 以體隨人未曾增減. 其次

二句釋此所以. 前際凡位不生故非增. 後際

佛位不滅故非減. 其下一句轉釋此義. 常故

前際不生. □故後際不滅. 旣常□故從凡至

聖其體畢竟

下	欄

論. 從本已來至一切功德述曰. 次明相大

於中有二. 初正明性德. 後問答重釋. 前中亦

二. 先明德相. 後顯立名. 初中又三. 初總標.

次別釋. 後總結. 此初也. 謂此相大一切功德

卽於體大自性之上本來具足非新起. 故名

性功德. 如水八德不離水故

論. 所謂自體至自在義故述曰. 此別釋也.

文中六句顯六德相. 初顯本覺照明之義. 次

明顯照諸法之義. 次明顯照無倒之義. 次明

顯照無倒之義. 次明性離惑染之義. 次顯淨

德圓滿之義. 後顯性德無遷之義. 卽由前前

而有後後. 以後後句顯前前義

論. 具足如是至不思議佛法  述曰. 此總結

也. 性德塵沙皆卽眞體故云不離. 無始相續

故云不斷. 共同一味故云不異. 德義深廣名

不思議. 皆是覺法故名佛法

論. 乃至滿足至如來法身  述曰. 已顯德相.

次顯立名. 擧廣就略故云乃至. 顯具衆德故

云滿足. 更無所念云無所少. 能攝果地如來

萬德名如來藏. 果德相顯爲萬德依故名法

身

論. 問曰上說至種種功德述曰. 上來正明

性功德義. 次下問答重顯. 於中有二. 初問.

後答. 此初也. 謂執眞體定離諸相故疑有此

功德相也

論. 答曰至是故無二  述曰. 下答有二. 初明

差別而無二. 後顯無二而差別. 此初也. 文中

三節. 初顯衆德. 雖復廣多同一味. 如次釋所

以. 以無分別能取之心. 又離分別所取之相

經數: 二八一三

經名＞大乘起信論略述卷下

頁數: 一一○九

上	欄

由無二取故同一味. 下句總結. 由同一味眞

如性故. 是故前言無有二也

論. 復以何義至生滅相示  述曰. 下顯無二

而差別. 於中有二. 先略. 後廣. 此初也. 文中

四句. 上半疑詞. 旣其不二以何說別. 下半釋

遣. 以依生滅□沙染法返此表示眞德差別.

且擧染本但言業識. 據實通對一切染也

論. 此云何示  述曰. 次下廣釋. 於中有二.

先問. 後顯. 此問對染所示義也

論. 以一切法至實無於念  述曰. 下答有三.

初擧所迷之理. 次對染以顯德. 後結後以釋

名. 此初也. 以一切法卽心眞如眞非妄故. 一

切諸法實無念也

論. 而有妄心至光明義故  述曰. 次下對染

顯德. 於中有二. 先明對染別顯德相. 後明對

染顯具衆德. 初中顯前六種德義卽分爲六.

此初本覺智明義也. 謂諸妄心不覺起念見

諸境. 故總說無明心性不起. 是故卽說智慧

光明

論曰. 若心起見至法界義故  述曰. 此卽顯

照諸法義也. 若心起於妄見染者. 有所見故

有所不見. 心性無此諸妄見. 故卽說顯照諸

法義也

論. 若心有動非眞識知   述曰. 此卽對明顯

照無例義也. 此中應言若心有動. 非眞識知.

心性無動明是眞實識知義故. 以文略故. 謂

若心起九種妄動. 非眞識知. 心性無動卽說

心性眞識義故

論. 無有自性  述曰. 此卽對明. 性離惑染義.

中	欄

此亦文略. 若具應言. 若心有動. 無有自性. 心

性無動. 卽是自性淸淨心義故. 謂諸動念皆

無自性. 淸淨心義也

論. 非常非樂非我非淨  述曰. 此卽對顯淨

德圓備義. 此中應言. 若心有動. 非常樂等.

心性無動. 卽是常樂我淨義故. 若心有動. 輪

六趣故非常. 是行苦故非樂. 惑所使故非我

性. 是染故非淨. 心性不動□此四種. 卽是常

樂我淨義也

論. 熱惱衰變則不自在  述曰. 此則對顯性

德無遷義. 此亦應言. 若心有動熱惱衰變. 則

不自在. 心性無動. 卽是淸□不變自在義也.

諸惑燒心故名熱惱. 妄染遷故則名衰變. 業

果繫縛是不自在. 心性不動則無此義. 故說

眞如淸□不變自在義也

論. 乃至具有至相義示現  述曰. 此擧諸染

顯衆德相. 言乃至者. 總擧之詞. 妄遍□河沙.

□對此故眞□不動. 卽說眞有過於□河德

相表示

論. 若有起至如來之藏  述曰. 此卽第三擧

德以釋名. 若心更起外念心之. 卽第三擧德

以釋名. 若心更起外念心之. 卽是不足故有

少也. 以心性中淨法滿足更無所心. 云無所

念. 無所念故是淨滿足. 卽此一心德法滿故

爲淨法依名爲法身. 能攝如來淸淨功德名

如來藏

論. 復次眞如至發大慈悲  述曰. 上明體相.

下顯用大. 於中有二. 初總明. 後別釋. 總中有

二. 初對果擧因. 後牒因顯果. 初中亦二. 初

下	欄

悲. 後智. 悲中有三. 初顯起用因. 次因悲起

行. 後因悲立願. 此初也. 諸佛如來本因地者.

此明能起用大之人. 卽初發心凡夫人也. 依

因此人發用大故. 發大慈悲者. 此明所起用

大之因. 大悲發用大故

論. 修諸波羅蜜攝化衆生   述曰. 此因悲立

行也. 修諸波羅蜜. 顯六度行. 攝化衆生. 明四

攝行. 皆爲利他而修行也. 卽以利他而爲自

利. 是故此中二利具足

論. 立大誓願至盡於未來  述曰. 此因悲立

願也. 盡欲度脫等衆生者. 廣大願也. 亦限劫

數等者. 長時願也

論. 以取衆生至不取衆生相  述曰. 自下明

智. 於中有二. 初顯自他同體之智. 後釋同體

智之所由. 此初也. 以取衆生如己身者. 顯得

攝他同己想也. 而亦不取衆生相者. 不見身

外有衆生也. 由平等智以取衆生如己之身

故. 雖起願度諸衆生. 而亦不取衆生之相

論. 此以何義至眞如平等  述曰. 此顯自他

同體所以. 此以何義者責其自也無別所以.

謂如實知自他同眞無有別體. 何見身外別

有衆生. 亦於自身尙不見故

論. 以有如是至見本法身  述曰. 自下第二

牒因顯果. 於中亦二. 初顯用體後明用相. 此

初也. 以有如是大方便智者. 牒前顯果之因.

除滅無明見本法身者. 擧因所顯之果. 大方

便者. 卽前所起大悲行願體正名方. 助道名

便. 智謂自他同眞之智. 以有如是大悲智故.

無明除滅法身了果究竟顯現. 是故名爲見

經數: 二八一三

經名＞大乘起信論略述卷下

頁數: 一一一○

上	欄

本法身

論. 自然而有至遍一切處  述曰. 下顯用相.

於中有二. 初明用染廣後明用無相. 此初也.

自然等者. 明用染也. 與眞等者. 顯用廣也. 妙

用難測名不思議. 用相巨多名種種用. 任運

起用名自然有. 是則依前法身之體不待作

意. 任運起相難思業用. 用依眞起. 故同眞如

等遍一切

論. 又亦無明有至故說爲用  述曰. 此明用

無相也. 又亦無有用可後者. 此標無相也. 何

以故者. 責無相義. 佛具三身秉現諸相. 如何

乃言無用相耶. 下答意云. 若廢機感. 如來唯

是妙理本智最勝實義. 更無應化生滅等相.

但隨緣用. 用卽無用. 用卽無用. 如水卽波. 卽

用常寂. 故云. 諸佛唯是法身離施作等. 雖眞

理妙智本來常湛. 隨機感而應益用無邊. 卽

寂常用. 故云但隨衆生得益說爲用等

論. 此用有二種  述曰. 次下別顯. 於中有

二. 初標. 後釋. 此初也

論. 云何爲二至不能盡智故  述曰. 下釋有

二. 初正顯用相. 後問答釋疑. 前中亦二. 初

直顯用相. 後重牒分別. 前中又二. 先明應身.

後報身. 此初也. 凡夫二乘起心分別而見佛

者. 依於分別事識見也. 此識不知諸境唯心.

執有外境. 凡夫二乘未離此識而見佛身. 依

此粗識分別佛身. 但見應身粗色之相. 不見

報身微妙色相. 是故風小心所見者名爲應

身. 以不知下釋見粗. 所以所見佛相皆是梨

耶轉識所現. 謂由事識厭苦□滅. 願心見佛

中	欄

熏習力故. 卽依轉識所有現識而現佛身淨

勝境界. 此人不知轉識現佛. 謂佛外從兜天

來. 不達色卽擧體是心無有分齊. 執色離心

而取佛身分齊. 但有丈六色相. 以不能知分

齊之色卽無分齊. 是故名爲不盡知也

論. 二者依於至名爲報身  述曰. 下顯報身.

於中有三. 初約識擧人. 明其所見. 次正顯依

心二報之相. 後顯果因釋顯報名. 此初也. 十

解已上諸菩薩等依於業識發能見智. 卽依

此智見佛報身. 故說依於業識見也. 非謂業

識卽是能見. 此識微細未能見故

論. 身有無量色至無量好  述曰. 下顯報相.

於中有二. 初正報. 後依報. 此初也. 身無分齊

云無量色有. 依色有相. 相亦無量. 依相有

好. 好亦無盡相以表德. 令人敬德而念佛. 好

爲嚴身. 令人愛樂而親近. 故說佛身有相好

等

論. 所住依果至不毁不失  述曰. 此顯依報.

言依果者. 卽所依土. 能依正報無有邊故. 所

住依果有無量. 池臺樓觀七珍百寶. 若人若

物種種莊嚴不同. 化土分齊之色隨所樂現.

卽無有邊. 皆遍法界互融無□. 故無究盡離

分齊相. 隨其業行所感何相而所應者卽皆

常住. 故非如非出三災毁壞惡人損失

論. 如是功德至說爲報身  述曰. 此續果由

因釋報名也. 如是依正功德報相無障無□.

不思議事皆因六度深行之熏. 及由本覺不

思議熏內外二因之所成就. 樂相圓備故得

報名

下	欄

論. 復次凡夫所見至說爲應身  述曰. 次下

第二重牒分別. 於中有二. 先應. 後報. 此初

也. 前明報身. 通依凡小所見而說. 今欲簡凡

異小. 所見重顯應身. 二乘見佛是聖人身. 凡

夫見者六道各異. 皆非出世相同苦諦. 是故

名爲非受樂相. 果不稱因. 說之爲應

論. 又初發意至法身位故  述曰. 下顯報身.

於中有二. 先明地前所見. 後顯地上所見. 此

初也. 前明報身通地前後所見而說. 今欲簡

比異於證故重明報身. 十解已上依比觀門

見眞如理. 故言深信眞如理也. 以非親證是

相似覺. 言少分見. 以見眞如異凡小. 故知色

相等元來去等. 以依比觀而得深解. 未入法

身證眞位故. 而此菩薩由分別也

論. 若得心至遞相見故  述曰. 此顯地上所

見也. 若得淨心所見微妙用轉勝者. 此明見

勝. 用相過前而於地地用亦轉增. 故云轉勝.

乃至菩薩究竟者. 此明見極. 盡地菩薩見佛

報身相. 身相極名見究竟. 金剛後心離於業

相更則不見. 故離業識則無見相. 所依旣無

能依無. 故謂離業識卽名諸佛. 諸佛唯是眞

如法身無有彼此色相可見. 故離業識無見

相也

論. 問曰至能現色相  述曰. 上顯用相次下

釋疑於中問答. 此問也. 若謂法身無色相者.

云何能現報化色相

論. 答曰至能現於色  述曰. 下答有二. 先釋

法身能現. 後釋所現之色. 前中亦二. 先總擧.

後別成. 此初也. 謂此法身卽是報化色家之